فلپ میسنجر

فلپ میسنجر (پیدائش: 1583ء – وفات: 17 مارچ 1640ء) انگریزی نشاۃ ثانیہ کے بعد کے دور کا ایک اہم ڈراما نگار تھا۔ اس کا شمار اُن ڈراما نگاروں میں ہوتا ہے جنھوں نے ولیم شیکسپیئر، بین جونسن، بومونٹ اور جان فلیچر کے بعد انگریزی ڈرامے کو آگے بڑھایا۔ فلپ میسنجر1583ء کو سالسبری، انگلستان میں پیدا ہوئے۔ اس نے ابتدائی تعلیم وہیں حاصل کی اور پھر آکسفورڈ یونیورسٹی کے سینٹ البرن ہال میں داخل ہوئے لیکن مالی تنگی کے باعث اپنی ڈگری مکمل نہ کر سکے۔ یہی معاشی تنگی بعد میں اس کے ڈراموں کے موضوعات میں بھی جھلکتی ہے، جہاں غربت، معاشرتی ناانصافی اور طبقاتی فرق کو نمایاں کیا گیا ہے۔ فلپ میسینجر کا ادبی سفر تھیٹر سے جڑا ہوا تھا۔ وہ ابتدا میں بومونٹ اور فلیچر کے ساتھ مشترکہ طور پر ڈرامے لکھتا رہا۔ بعد ازاں اس نے اپنی ایک منفرد پہچان قائم کی۔ اس کی سب سے نمایاں خوبی یہ تھی کہ وہ سنجیدہ اور اخلاقی موضوعات کو نہایت فنکارانہ انداز میں ڈرامائی رنگ دیتا تھا۔ ان کے مشہور ڈراموں میں A New Way to Pay Old Debts، The City Madam، The Roman Actor شامل ہیں۔فلپ میسنجر 17 مارچ 1640ء کو وفات پا گئے۔ انھیں سدرک کیتھیڈرل، لندن میں دفنایا گیا۔محمد یٰسین، ڈاکٹر، انگریزی ادب کی مختصر تاریخ، انجمن ترقی اردو (ہند)، علی گڑھ، ص 100

 حوالہ جات 

زمرہ:1583ء کی پیدائشیں
زمرہ:1640ء کی وفیات
زمرہ:سینٹ البان ہال، اوکسفرڈ کے فضلا
زمرہ:نشاۃ ثانیہ کے انگریز ڈراما نگار
زمرہ:سترہویں صدی کے انگریز مرد مصنفین
زمرہ:سترہویں صدی کے انگریز ڈراما نگار اور ڈراما نویس